Nasi beriani

Nasi beriani (disebut ()) merupakan sejenis hidangan nasi campur yang berasal dari kalangan orang Islam di Asia Selatan. Nasi beriani terbuat daripada gabungan nasi bersama-sama dengan rempah ratus, sayur-sayuran dan beberapa jenis daging seperti daging ayam, lembu, biri-biri, kambing bahkan ikan dan udang. Kadang-kadang, lauk telur dan potongan kentang dijadikan sebagai pengganti daging.

Nasi beriani merupakan salah satu hidangan paling terkenal di Asia Selatan serta diaspora dari rantau ini. Hidangan yang serupa juga disediakan di bahagian lain dunia seperti di Iraq, Myanmar, Thailand, dan Malaysia. Selain itu juga, nasi beriani juga merupakan hidangan yang paling banyak dipesan atau ditempah dalam perkhidmatan pesanan dan penghantaran makanan ke rumah dalam talian di India, dan telah dinobatkan sebagai hidangan paling terkenal secara keseluruhannya di India.

Ramuan
Dari segi sejarah, jenis beras yang paling biasa digunakan dalam penyediaan beriani adalah Beras perang tetapi kini beras beras basmati digunakan secara meluas. Rempah-rempah dan Bahan penyedap yang digunakan dalam beriani adalah minyak sapi , buah pala, cokmar,  lada, bunga cengkih, buah pelaga, kayu manis, Daun salam, ketumbar, daun pudina, halia, bawang, dan bawang putih.

Varieti

India
Terdapat pelbagai jenis variasi nasi briyani di India .Di bawah merupakan sebilangan kecil variasi Briyani di Inida. 
 Hyderabadi biryani
 Thalassery biryani
 Lucknowi biryani
 Bombay biryani
 Calcutta biryani
 Vaniyambadi biryani

Asia Tenggara
 Nasi beriani gam (Malaysia dan Singapura)
 Nasi briyani (Indonesia)
 Khao mok (Thailand)
 Danbauk (Myanmar)
 Nasing biringyi (Filipina)

Rujukan

Masakan Tamil
Masakan India
Masakan Bangladesh
Masakan Malaysia
Masakan Indonesia
Masakan Pakistan
Masakan Sri Lanka
Makanan jalanan